ঢাকা থেকে বান্দরবানের রাতের বাসে উঠে চলে যাবেন বান্দরবানে। সকালের নাস্তা বান্দরবান শহরে করে নিন। এর পর সিএনজি বা অটো রিজার্ভ করে বা লোকাল সিএনজি নিয়ে চলে যান রুমা বাস স্ট্যান্ডে। বলে রাখা ভাল বাস দিনে ৪ টা সময়ে চলে, ৮.৩০, ১০.৩০, ১২.৩০, ২.৩০। বাসে রুমা যেতে সময় লাগবে দুই থেকে আড়াই ঘন্টা। রুমায় নেমে গাইড সমিতি থেকে গাইড যোগার করে চলে যান রুমার আর্মি ক্যাম্পে। আর্মি ক্যাম্প থেকে পারমিশন নিয়ে চলে যান বগালেক। চাইলে রুমা থেকে বগালেক পুরোটা পথ ট্রেক করে যতে পারবেন। আর যদি হাটতে না চান তাহলে চান্দের গাড়ি ভাড়া নিয়ে যেতে পারবেন। বগালেক এর আগে কমলা বাজার নেমে গেলে ভাড়া এক আর বগালেক পর্যন্ত গেলে আর এক ভাড়া (বর্ষা কালে গেলে কমলা বাজার পর্যন্ত যেতে পারবেন গাড়িতে বাকিটা পথ হেটে যেতে হবে তবে এখন রাস্তার কাজ চলছে রাস্তার কাজ শেষ হয়ে গেলে সারা বছরই যেতে পারবেন গাড়ি দিয়ে)।